
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea modificării şi completării Hotărârii Consiliului Local 

al Municipiului Focşani nr.151/31 mai 2011 privind stabilirea nivelurilor 

pentru valorile impozabile, impozitelor şi taxelor locale şi alte taxe asimilate

acestora,  precum şi amenzilor aplicabile în anul fiscal 2012 

           Consiliul Local al Municipiului Focşani, judeţul Vrancea, întrunit în şedinţă ordinară, 

·        analizând proiectul de hotărâre îniţiat de Primarul Municipiului Focşani, prin care se
propune aprobarea modificării şi completării Hotărârii Consiliului Local al Municipiului Focşani nr.151/31 mai 2011 privind stabilirea nivelurilor pentru valorile impozabile, impozitelor şi taxelor locale şi alte taxe asimilate acestora, precum şi amenzilor aplicabile în anul fiscal 2012, raportul întocmit de Direcţia economică înregistrat la nr. 50422/07.10.2011, 

·       văzând avizul favorabil al Comisiei pentru buget, finanţe, investiţii, liberă iniţiativă, 

economic şi servicii publice şi amendamentele consilierilor locali;

· având în vedere prevederile Ordonanţei Guvernului României nr.30/2011 pentru modificarea şi completarea Legii nr.571/2003 privind Codul fiscal, cu modificarile şi completările ulterioare;

·        în baza art. 36 alin (1) , alin.  (2),  lit. „b” şi alin (4) lit „c”, precum  şi  în temeiul art.

art.45 alin. (2) lit „c” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                    Art. 1 Se aprobă modificarea şi completarea Hotărârii Consiliului Local al Municipiului Focşani nr.151/31 mai 2011 privind stabilirea nivelurilor pentru valorile impozabile, impozitelor şi taxelor locale şi alte taxe asimilate acestora, precum şi amenzilor aplicabile în anul fiscal 2012 după cum urmează : 

1. La articolul 1, alineatul (3) litera b) se modifică şi va avea următorul cuprins :

„b) prin aplicarea cotei de impozitare prevăzute la art. 253 alin. (6) din Legea nr.571/2003 privind Codul fiscal, cu modificările şi completările ulterioare, pentru clădirile aparţinând persoanelor juridice care nu au fost reevaluate în ultimii 3 ani, anteriori anului fiscal de referinţă, cuprinsă între 5% şi 10% şi care pentru Municipiul Focşani se stabileşte astfel:
- b1) 10 % pentru clădirile aparţinând persoanelor juridice care nu au fost reevaluate în ultimii 3 ani, anteriori anului fiscal de referinţă, respectiv în perioada 2009-2011, care se aplică la valoarea de inventar a clădirii înregistrată în contabilitatea persoanelor juridice, până la sfârşitul lunii în care s-a efectuat prima reevaluare. Fac excepţie clădirile care au fost amortizate potrivit legii, în cazul cărora cota impozitului pe clădiri este de 1,5%;

- b2) 30 % pentru clădirile aparţinând persoanelor juridice care nu au fost reevaluateîn ultimii 5 ani anteriori anului fiscal de referinţă , respectiv în perioada 2007-2011, care se aplică la valoarea de inventar a clădirii înregistrată în contabilitatea persoanelor juridice, până la sfârşitul lunii în care s-a efectuat prima reevaluare;”

2. La articolul 1, alineatul (3) după litera b) se se introduce o nouă literă, litera c) cu următorul cuprins :

„c) prin aplicarea cotei de 5% la valoarea de inventar, pentru clădirile cu destinaţie turistică ce nu funcţionează în cursul unui an calendaristic. Sunt exceptate structurile care au autorizaţie de construire în perioada de valabilitate, dacă au început lucrările în termen de cel mult 3 luni de la data emiterii autorizaţiei de construire."
3. La articolul 1, alineatul (11) se modifică şi va avea următorul cuprins :

“ (11) Taxa hotelieră se calculează, potrivit art 279 alin.(2) din Legea nr.571/2003 privind Codul fiscal, cu modificările şi completările ulterioare, prin aplicarea unei cote de 1% la valoarea totală a cazării/tarifului de cazare pentru fiecare zi de sejur a turistului.
1. Taxa pentru şederea într-o unitate de cazare, denumită în continuare taxa hotelieră, se încasează de către persoanele juridice prin intermediul cărora se realizează cazarea, o dată cu luarea în evidenţă a persoanelor cazate.

2. Unitatea de cazare are obligaţia de a vărsa taxa colectată la bugetul local al unităţii administrativ-teritoriale în raza căreia este situată aceasta.

3. Taxa hoteliera se determină prin aplicarea cotei de 1 % asupra tarifelor practicate de către unităţile de cazare pentru fiecare persoană, pe toată perioada cazării;
4. Taxa hotelieră se datorează pentru întreaga perioadă de şedere.

5. Unităţile de cazare au obligaţia de a vărsa taxa hotelieră la bugetul local, lunar, până la data de 10, inclusiv, a lunii următoare celei în care s-a colectat taxa hotelieră de la persoanele care au plătit cazarea.

6. Unităţile de cazare au obligaţia de a depune lunar o declaraţie la compartimentul de specialitate al autorităţii administraţiei publice locale, până la data stabilită pentru fiecare plată a taxei hoteliere, inclusiv. 

7. Situaţiile pentru care nu se datorează taxa sunt prevăzute la art.280 din Legea nr.571/2003, privind Codul fiscal, cu modificările şi completările ulterioare. „

           Art.2 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul impozite şi taxe locale, Serviciul urbanism, Serviciul investiţii, administrarea fondului locativ, Compartimentul autorizare agenţi economici, Compartimentul transport public local de călători, Biroul agricultură, cadastru, Serviciul juridic, administrarea domeniului public şi privat, Serviciul Public Comunitar Local de Evidenţă a Persoanelor şi Direcţia de Dezvoltare Servicii Publice Focşani .

       PREŞEDINTE DE ŞEDINTĂ,

             Oloeriu Ioan Liviu                                                              CONTRASEMNEAZĂ:
                                                                                                       SECRETARUL MUNICIPIULUI 

                                                                                                                        FOCŞANI

                                     Corhană Eduard Marian

